ওয়েব ডেস্ক: নারদ ঘুষ কাণ্ডের অসম্পাদিত ভিডিও ফুটেজ জমা দিলেন সংস্থার কর্তা ম্যাথু স্যামুয়েল। ফুটেজের পাশাপাশি, যে মোবাইলে গোটা অপারেশন হয়েছে সেটিও জমা পড়েছে। কলকাতা হাইকোর্ট নিযুক্ত ৩ সদস্যের কমিটির হাতে সোমবার এগুলি জমা দেন স্যামুয়েল। রেজিস্ট্রার জয়ন্ত কোলে, রাজ্য পুলিসের আইজি অনিল কুমার এবং সিবিআইয়ের কলকাতা শাখার সুপার নগেন্দ্র প্রসাদকে নিয়ে গঠিত এই কমিটি। সোমবার বিকেল ৫টায় দিল্লির বঙ্গভবনে এই তথ্যভান্ডার পেন ড্রাইভে ভরে জমা দেওয়া হয়। কমিটি সূত্রে খবর, যাবতীয় তথ্যভান্ডার ও ব্যবহৃত ফোন খুব তাড়াতাড়ি পাঠিয়ে দেওয়া হবে ফরেনসিক পরীক্ষার জন্য।